Kecske, kecske, kecske minden mennyiségben. A helyi mesterszakácsok minden létező módon elkészítik a kecskehúst. A kecsketejből a farmerok ízletes sajtokat készítenek. Ezen kívül még erősen dominál a spanyol konyha is. A tengeri herkentyűk, a grillen elkészített halak és a paella a legtöbb étteremben kapható. Ha nem annyira érdekelnek a látnivalók egy szigeten, Fuerteventura a konyhájával akkor is lenyűgöz majd. Egyet viszont le kell szögeznem. Bárhova is mentem Fuerteventurán, én rossz ételt sehol sem ettem. Nagyon odafigyelnek az éttermekben a minőségre és ezért bátran azt mondom, hogy ne féljetek próbálkozni az új ízekkel és a kívülről nem túl bizalomgerjesztő éttermekkel, nagy valószínűséggel isteni finomat esztek majd.